
Ο Κωνσταντίνος Δημητρακάκης αποφοίτησε από την Ιατρική Σχολή του Πανεπιστημίου Αθηνών. Ειδικεύθηκε στην Μαιευτική Γυναικολογία στην 1η Πανεπιστημιακή Μαιευτική Γυναικολογική κλινική και είναι Διδάκτορας του Πανεπιστημίου Αθηνών με διατριβή πάνω στον καρκίνο μαστού. Μετεκπαιδεύτηκε στις Ηνωμένες Πολιτείες της Αμερικής στο National Institutes of Health (NIH) στον τομέα Womens’ Health του National Institute of Child Health and Human Development. Ταυτόχρονα ασκήθηκε στο τμήμα Μαιευτικής Γυναικολογίας και στο Lombardi Cancer Center στο Πανεπιστημιακό Νοσοκομείο Georgetown Hospital, Washington DC. Έχει τιμηθεί με το δίπλωμα FEBS (Fellow of European Board of Surgery-Breast Surgery) και έχει λάβει το δίπλωμα BRESO (ESSO Breast Surgical Oncology Certification).  

Είναι Καθηγητής Ιατρικής Σχολής του Πανεπιστημίου Αθηνών (ΕΚΠΑ) στην Α΄ Μαιευτική Γυναικολογική κλινική στο Νοσοκομείο Αλεξάνδρα και είναι Υπεύθυνος του Τμήματος Μαστού εδώ και 20 χρόνια και των Ιατρείων για τις γυναίκες Υψηλού Κινδύνου για καρκίνο μαστού και την Γενετική Συμβουλευτική. Έχει οργανώσει Συνέδρια και Σεμινάρια σε όλη τη χώρα και συμμετέχει σε ερευνητικές συνεργασίες και κλινικές μελέτες με άλλα κέντρα της Ελλάδας και του Εξωτερικού. Εξειδικεύεται με περαιτέρω μετεκπαιδευτικές δραστηριότητες στην απεικόνιση του Μαστού, την Ογκοπλαστική και αποκατάσταση και τις τεχνικές που αφορούν τη σύγχρονη θεραπευτική του καρκίνου μαστού. Εκπαιδεύει στη χειρουργική του μαστού φοιτητές, ειδικευόμενους, ειδικευμένους ιατρούς καθώς και fellows χειρουργικής μαστού.  

Είναι μέλος των Εταιρειών American Association of Cancer Research (AACR), NIH FARE (fellow’s awards of research excellence), EUSOMA, EMAS, ESC και πολλών Ελληνικών. Είναι πρόεδρος της Ελληνικής Γυναικολογικής Εταιρείας Παθήσεων Μαστού (ΕΓΕΠΑΜ). Διετέλεσε επίσης μέλος για σειρά ετών της Ελληνικής Επιτροπής Ηθικής και Δεοντολογίας του Υπουργείου Υγείας. Είναι μέλος στην Επιτροπή για την εξειδίκευση στη Χειρουργική Μαστού του Κεντρικού Συμβουλίου Υγείας (ΚΕ.Σ.Υ.). Είναι Reviewer σε πολλά διεθνή επιστημονικά περιοδικά (The Breast, Journal of Clinical Endocrinology and Metabolism, BioMed Central journals etc.) Είναι διεθνώς γνωστός κυρίως για την ενδελεχή έρευνά του πάνω  στις επιδράσεις ορμονικών θεραπειών στο μαστό και έχει λάβει πάνω από 10 διεθνή βραβεία. Έχει δημοσιεύσει πάνω από 150 άρθρα σε διεθνή περιοδικά, έχει πλήθος αναφορών (άνω των 4.100) στη βιβλιογραφία και συμμετέχει σε διεθνή συνέδρια ως προσκεκλημένος ομιλητής. Έχει τέλος συγγράψει ιατρικά βιβλία, Ελληνικά και ξενόγλωσσα. 
